Source: http://docplayer.fi/67722352-Tuhkarokkotapausten-hoito-ja-torjunta-vsshp-ssa.html
Timestamp: 2017-12-18 15:29:09+00:00
Document Index: 5776854

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Tuhkarokkotapausten hoito ja torjunta VSSHP:ssa - PDF
Download "Tuhkarokkotapausten hoito ja torjunta VSSHP:ssa"
1 Tuhkarokkotapausten hoito ja torjunta VSSHP:ssa Tämä on toimenpideohje torjuntatoimista tuhkarokkotapausten yhteydessä Varsinais-Suomen sairaanhoitopiirin alueella. Tämä ohje perustuu THL:n suositukseen Toimenpideohje torjuntatoimista tuhkarokkotapauksen yhteydessä Tuhkarokko on tartuntatautilain mukaan yleisvaarallinen tartuntatauti. Kun lääkäri epäilee tuhkarokkoa, hänen on välittömästi otettava yhteyttä terveyskeskuksen tartuntataudeista vastaavaan lääkäriin sekä VSSHP:n alueella VSSHP:n sairaanhoitopiirin tartuntataudeista vastaavaan lääkäriin. 1 Tartunta, itämisaika ja oireet Tuhkarokkovirus tarttuu erittäin herkästi kosketus-, pisara- sekä ilmatartuntana. Virus voi tarttua myös kontaminoituneiden pintojen välityksellä. Itämisaika tartunnasta ensioireiden alkuun yleensä 9-11 vrk, voi vaihdella 7-21 vrk välillä. Ensioireet ovat nuha. yskä, kuume ja konjunktiviitti. Muutaman päivän jälkeen poskien limakalvoille tulee vaaleita täpliä (Koplikin täplät). Makulopapulaarinen ihottuma alkaa 3-5- vrk kuluttua ensioireista eli n. 2 viikkoa tartunnasta. Ihottuma leviää korvien takaa kasvoille ja vartalolle ja kestää runsaan viikon. Kuvia tuhkarokkoon liittyvästä ihottumasta on mm. Duodecimin Lääkärin tietokannoissa. Tuhkarokkoa sairastava potilas on tartuttava 4 vuorokautta ennen ihottumaa (eli jo 1 vuorokausi ennen ensioireita) ja 4 vuorokautta ihottuman puhkeamisen jälkeen. 2 Tuhkarokkoimmuniteetti suomalaisilla Suomessa suurimmalla osalla ennen v syntyneistä on lapsena sairastetun tuhkarokon aiheuttama immuniteetti. Tuhkarokkorokotukset aloitettiin Suomessa Vuodesta 1982 lähtien on käytetty MPR-rokotetta. (Tuhkarokko-sikotauti-vihurirokko -rokote). Alle 6 kk ikäisen immuniteetti = äidin immuniteetti. Jokaisella tulisi olla joko sairastetun taudin tai kahden MPR-rokotuksen antama suoja tuhkarokkoa vastaan. 3 Kliininen tuhkarokkoepäily Tuhkarokkoa on syytä epäillä henkilöllä, jolla on kuume ja ihottuma sekä vähintään yksi seuraavista oireista: - yskä, nuha tai konjunktiviitti JA -joka on äskettäin oleskellut maassa tai alueella jossa esiintyy tuhkarokkoa JA/TAI -joka on ollut kontaktissa henkilöön, jolla on epäilty tai varmistettu tuhkarokko Henkilön rokotushistoria tulee ottaa huomioon arvioitaessa epäilyä. Rokotettu henkilökin voi poikkeuksellisesti sairastua tuhkarokkoon etenkin tilanteissa, joissa altistus on merkittävä ja
2 pitkäkestoinen. Tuolloin taudinkuva on yleensä selvästi lievempi ja tauti vaikeammin tunnistettava kuin rokottamattomilla. 4 Ilmoitukset Tuhkarokko on yleisvaarallinen tartuntatauti. Ilmoitus epäilytapauksesta tapauksen toteamispaikkakunnan sekä potilaan kotikunnan terveyskeskuksen (jos eivät sama) tartuntataudeista vastaavalle lääkärille puhelimitse, Ilmoitus virka-aikana VSSHP:n Sairaalahygienia- ja infektiontorjuntayksikköön p tai konsultaatiopuhelin ja päivystysaikana Tyksin päivystyksen vuorovastaavalle, p tai lastentautien päivystäjälle p Tartuntataudeista vastaava lääkäri ja Sairaalahygieniayksikkö ovat virkaaikana yhteydessä THL:n tartuntatautilääkäriin p , Hoitava lääkäri tekee sähköisen lääkärin tartuntatauti-ilmoitus A:n THL:n tartuntatautirekisteriin. 5 Diagnostiikka Kliinisen epäilyn herättyä diagnoosi pitää varmistaa mahdollisimman nopeasti mikrobiologisin näyttein. Diagnoosi perustuu tuhkarokkoviruksen osoittamiseen PCR-tekniikalla nielunäytteestä sekä seerumista tehtäviin vasta-ainemäärityksiin. Mahdollisimman pian oireiden alkamisen jälkeen otetaan: a. Seeruminäyte vasta-ainemäärityksiä varten (tutkimuspyyntö S-MorbAb KL 2815). Seeruminäytettä vähintään 2 ml. b. Nielunäyte puuvilla/nylonnukka/dacronpäisellä vanutikulla PCR testiä varten (tutkimuspyyntö MorbNhO, KL 6272). Tikku laitetaan puhtaaseen näyteputkeen tai virusviljelynäytteen kuljetusputkeen. Altistuneista otetaan seeruminäyte tuhkarokkovasta-ainemäärityksiä varten (tutkimuspyyntö S-MorbAb KL 2815 ). Seeruminäytettä vähintään 2 ml. Myös altistusnäytteistä tulee olla yhteydessä tutkivaan laboratorioon tutkimusten aikataulun sopimista varten. Näytteet toimitetaan mahdollisimman nopeasti tutkivaan laboratorioon. Tyksin ulkopuolelta näytteet voidaan toimittaa myös taksilla. Päivystysaikana maanantaista torstaihin otetut näytteet säilytetään jääkaapissa ja lähetetään seuraavana aamuna. Jo epäilyvaiheessa ennen näytteiden ottoa, ota yhteyttä kliinisen virologian laboratorioon: Tyks kliinisen virologian osasto puh. näytteiden vastaanotto tai toimisto tai ylilääkäri Tytti Vuorinen (jos laboratoriossa ei ole tietoa, että kyseessä on epäilynäyte, seeruminäyte tutkitaan kerran viikossa normaalien sarjojen mukana). Potilasta ei ole syytä lähettää sairaalaan pelkästään diagnoosin varmistamista varten, vaan näytteet voidaan ottaa myös avoterveydenhuollossa. Viikonloppuisin ja juhlapyhinä HUSLAB tekee tarvittaessa seerumin vasta-ainemäärityksiä päiväsaikaan. Mikäli infektiolääkäri tai lastenlääkäri katsoo, että vasta-ainetutkimus on tarpeellinen, ota ensin yhteyttä Huslabin Virologian yksikön hoitajaetupäivystäjään, puhelin tai näytteiden lähetyksen, tutkimisaikataulun ja vastauskäytäntöjen sopimiseksi. Päivystysaikana näytteet lähetetään osoitteella: HUSLAB, Kliininen mikrobiologia, Näytteiden vastaanotto, Haartmaninkatu 3 B, Helsinki. Sairaalahygienia- ja infektiontorjuntayksikkö puh /10
3 6 Tuhkarokkoepäilyn tartuttavuus, eristäminen ja hoitopolku Tuhkarokkoepäily hoidetaan pääasiallisesti kotona. Sairaalaan lähetetään sairaalahoitoa tarvitsevat, vaikeat tapaukset. Tartuttavuusaika Tuhkarokkoa sairastava potilas on tartuttava 4 vuorokautta ennen ihottumaa (eli jo 1 vuorokausi ennen ensioireita) ja 4 vuorokautta ihottuman puhkeamisen jälkeen. Eristäminen ja hoito kotona Lieväoireiset tuhkarokkopotilaat voidaan hoitaa kotona. Tartuttavuusaikana he eivät saa mennä töihin, kouluun tai päiväkotiin ja heidän on vältettävä kaikkia julkisia paikkoja. Yleisvaarallisen tartuntataudin vuoksi työstä pidättämisen voi tehdä terveyskeskuksen tartuntataudeista vastaava lääkäri. Vierailuja potilaan luo on syytä välttää koko tartuttavuusjakson ajan, mikäli vierailijoiden suojasta tuhkarokkoa vastaan ei ole varmuutta. Eristäminen ja hoito lääkärin vastaanotolla Tuhkarokkoa epäiltäessä tulee ottaa huomioon tartunnan mahdollisuus muihin odotus- ja vastaanottotiloissa oleviin. Vastaanottotilanteita varten on hyvä olla suunnitelma tartuntavaarallisen potilaan ohjaamisesta ja eristämisestä toimipisteen sisällä. Terveydenhuollon henkilöstö Potilaan hoitoon osallistuvalla työntekijällä tulee olla sairastettu tuhkarokko tai voimassa oleva kansallisen rokotusohjelman mukainen rokotussuoja (kaksi rokotusta) tuhkarokkoa vastaan. Tällöin hengityksensuojainta ei tarvitse käyttää. Niiden hoitohenkilökuntaan kuuluvien, joiden immuniteetista ei ole varmuutta, ei tulisi mennä tartuttavan tuhkarokkopotilaan huoneeseen lainkaan. Eristäminen ja hoito sairaalassa Mikäli tuhkarokkopotilas tai sellaiseksi perustellusti epäilty päätetään lähettää sairaalaan, on siitä ehdottomasti neuvoteltava etukäteen puhelimitse ja sovittava sairaalaan saapumisesta. Epäily siirretään suoraan ulkoa päivystyksen ilmaeristyshuoneeseen ACU3:een tai mikäli niin on sovittu suoraan aikuisten tai lastenklinikan ilmaeristyshuoneeseen. Hallittu sairaalaan saapuminen on tärkeätä järjestää, jotta vältyttäisiin enemmiltä altistumisilta. Sairaalahoidossa tuhkarokkopotilas hoidetaan alipaineistetussa huoneessa ilmaeristyksessä koko tartuttavuusajan. Mikäli tuhkarokkopotilaan tai sellaiseksi perustellusti epäillyn katsotaan tarvitsevan sairaalahoitoa, ota yhteyttä: Lapsipotilaat alle 16 vuotta: Kaikkina aikoina: Lasten infektio-osasto p , josta puhelu ohjataan osastonlääkärille tai lasten päivystäjälle. Aikuispotilaat 16 vuotta: Virka-aikana arkipäivinä klo 08 15: Infektio-osasto TD6, puh (02) Päivystysaikana klo ja muina päivinä: TYKS päivystyksen vuorovastaava, p Virka-aikana ilmoitus aina myös Sairaalahygieniayksikön konsultaatiopuhelimeen p , josta saa lisäohjeita. Päivystysaikana HUS:n infektiopäivystäjän konsultaatio p (Hyks keskus). Sairaalahygienia- ja infektiontorjuntayksikkö puh /10
4 7 Altistuneiden jäljitys Altistuneeksi määritellään henkilö, joka on ollut tartuttavuusaikana (ks. edellä) samassa tilassa samanaikaisesti tai 2 tunnin kuluessa siitä kun tuhkarokkopotilas on poistunut tilasta (ilmatartunnan mahdollisuus). Ennen vuotta 1970 syntyneistä valtaosa on sairastanut tuhkarokon, joten heidän jäljittämisensä on harvoin tarpeen. Altistuneiden jäljityksestä vastaa sen terveyskeskuksen tartuntataudeista vastaava lääkäri jonka alueella tapaus todettiin. VSSHP:n sairaalahygieniayksikkö ja terveyskeskuksen ttvastaava lääkäri identifioivat suojausta tarvitsevat altistuneet yhteistyössä, ja laajentavat alkuperäistä kontaktikartoitusta harkintansa mukaan. Erityisen tärkeää on selvittää, onko altistuneiden joukossa rokottamattomia pikkulapsia, raskaana olevia ja immuunipuutteisia. Altistuneet, joiden katsotaan tarvitsevan joko MPR-rokotteen tai immunoglobuliinihoidon, ohjataan terveydenhuollon toimintayksikköön sen toteuttamista varten. Kontaktikartoitus voidaan aloittaa heti perustellun tuhkarokkoepäilyn ilmenemisen jälkeen, mutta varsinainen altistuneiden jäljitys käynnistetään vasta diagnoosin varmistuttua. Suomessa ennen vuotta 1970 syntyneiden katsotaan sairastaneen luonnollisen tuhkarokon ja heidän jäljittämisensä epidemioissa ei yleensä ole tarpeen. Kontaktikartoituksen aloittaa potilasta hoitava lääkäri tai sairaanhoitaja, joka selvittää haastattelemalla potilaan kontaktit mahdollisen tuhkarokon tartuttavuusajalta. Altistuneiden haastattelua ja kontaktikartoitusta varten tämän ohjeen lopussa ovat lomakkeet (Liite 1 ja 2), jotka kartoittaja täyttää ja toimittaa tartuntataudeista vastaaville tahoille. Huomioita on kiinnitettävä ainakin seuraaviin asioihin: Potilaan kanssa samassa taloudessa asuvat ihmiset (nimi, syntymäaika, kotikunta) Seurustelukumppani (nimi, syntymäaika, kotikunta) Muut läheiset ystävät ja sukulaiset (nimi, syntymäaika, kotikunta) Työtoverit (työpaikka, sijaintikunta) Päiväkoti- tai koulutoverit (koulun tai päiväkodin nimi, luokka tai hoitoryhmä) Harrastuskontaktit (esim. urheiluseura tai partiolippukunta, ryhmän nimi) Matkat julkisilla liikennevälineillä (kulkuväline, matkareitti, matkan ajankohta, paikka- tai hyttitiedot) Mahdolliset aiemmat terveydenhuoltokontaktit tartuttavuusaikana (laitos, ajankohta) Samaan aikaan tai 2 tunnin kuluessa vastaanottotiloissa olleet ihmiset, kun perusteltu epäily tuhkarokosta on ilmennyt (nimi, syntymäaika, kotikunta). Huomioi myös potilaiden saattajat. Muut mahdolliset kontaktit Kontaktikartoitusilmoitus toimitetaan viipymättä: Potilaan kotikunnan tartuntataudeista vastaavalle lääkärille VSSHP:n Sairaalahygienia- ja infektiontorjuntayksikköön, fax (ilmoitus aina myös sihteerille p ) Sairaalahygienia- ja infektiontorjuntayksikkö puh /10
5 8 Altistuneiden suojaus OHJE AMMATTILAISILLE Altistuneet suojataan ensivaiheessa MPR-rokotteella tai immunoglobuliinilla. MPR-rokote (sisältää eläviä, heikennettyjä viruksia): Annetaan mielellään 72 h kuluessa altistuksesta niille, jotka eivät ole sairastaneet tiettävästi tuhkarokkoa tai saaneet kahta MRP-rokotusta. Vasta-aiheet: <6kk ikäiset lapset, raskaana olevat, aktiivista tuberkuloosia sairastavat sekä immuunipuutteiset (lista immuunipuutoksia aiheuttavista sairauksista ja lääkkeistä on THL:n Rokottaminen-aihesivustolla), anafylaktinen reaktio MPR-rokotteelle sekä anafylaktinen reaktio neomysiinille, liivatteelle tai muulle rokotteen apuaineelle. Aiemmin sairastettu tuhkarokko tai rokotus ei ole vasta-aihe. Immunoglobuliini: Annetaan 7 vrk kuluessa altistumisesta a. 6 kk täyttäneille lapsille jotka eivät ole vielä saaneet yhtään MPR rokotusta ennen altistusta b. niille, joille MPR-rokotus on vasta-aiheinen Alle 6 kk ikäisille lapsille annetaan immunoglobuliini 7 vrk kuluessa altistumisesta, jos lapsen äiti ei ole sairastanut tuhkarokkoa tai saanut kahta MPR-rokotetta. Immunoglobuliinin annostelu Avohoidossa lihakseen (i.m.) lapsille ja raskaana oleville. Lapsille 0.5 ml/kg, maksimiannos 5 ml, pistetään syvälle lihakseen (pakara/reidet) hitaana injektiona, yhteen pistokohtaan enintään 2 ml. Raskaana oleville annos on painosta riippumatta 15 ml, pistetään syvälle lihakseen (paka-ra/reidet) hitaana injektiona, yhteen pistokohtaan enintään 5 ml. Sairaalassa suonensisäisesti (i.v.) 0.15 g/kg immuunipuutteisille. Immunoglobuliinin annon jälkeen henkilöä tulee seurata vähintään 30 min ajan. TYKS:n apteekissa olevia eri vaihtoehtoja sopivaksi immunoglobuliiniksi ovat: Gammanorm 165 mg/ml, ensisijaisesti ihonalaisesti (s.c.), tarv. lihakseen (i.m.) Subcuvia 160 mg/ml, ensisijaisesti ihonalaisesti (s.c.), tarv. lihakseen (i.m.) Gammagard 50 mg/ml, 100 mg/ml, suonensisäisesti (i.v.) Kiovig 100 mg/ml, suonensisäisesti (i.v.) Nanogam 50 mg/ml, suonensisäisesti (i..v.), MPR-rokotteet ja i.m.-immunoglobuliinipistokset annetaan altistuneille perusterveydenhuollon toimipisteissä ja i.v.-immunoglobuliinihoitoa tarvitsevat potilaat ohjataan erikoissairaanhoitoon. Tämän vuoksi kaikkien terveyskeskusten/ kuntayhtymien on huolehdittava, että MPR-rokotetta on viivytyksettä saatavana kaikkina (pää)-toimintapisteen aukioloaikoina. Lisäksi kunkin terveyskeskuksen/ kuntayhtymän on järjestettävä, että immunoglobuliinia on saatavissa toimipisteeseen 24 h kuluessa tarpeen toteamisesta ja selkeästi ohjeistettava immunoglobuliinin hankinta paikallisesti omissa toimintapisteissään. MPR-rokotetta ja immunoglobuliinia on saatavissa ainakin Turun terveyskeskuksen ja TYKS:n sairaala-apteekeista päivystyksellisesti. Vaikka altistuneiden suojaus on suoritettava nopeasti, niin kaikkea toimintaa ei tarvinne järjestää viikonpäivästä tai vuorokauden ajasta huolimatta päivystyksellisesti, mikäli se on Sairaalahygienia- ja infektiontorjuntayksikkö puh /10
6 altistuksen aikajänteen ja altistuneen terveystietojen perusteella mahdollista. Varmistuneen tuhkarokkotapauksen ei-immuunit lähialtistuneet ja muut helposti saavutettavat ryhmät kannattaa rokottaa päivystyksellisesti, mikäli altistumisen alkamisesta on kulunut vähemmän kuin 3 vrk. Immunoglobuliinihoidon aikaikkuna on pidempi, ja tapauskohtaisesti on harkittava voidaanko immunoglobuliinin anto siirtää tapahtuvaksi päiväsaikaan. Immuunipuutteisten ja ei-immuunien raskaana olevien potilaiden sekä alle 18 kk ikäisten rokottamattomien lasten kohdalla suojauksessa ei ole syytä viivytellä, vaan heille tarjotaan suojaus päivystyksellisesti. Mikäli potilaan todetaan tarvitsevan tuhkarokkosuojauksen päivystyksellisesti eikä siihen ole mahdollisuuksia perusterveydenhuollossa, pitää potilas lähettää päivystyslähetteellä TYKS:n lastenklinikan päivystykseen tai sisätautien ensiapuun. Lähetteessä on mainittava tuhkarokkoaltistuksen aika sekä lähettäjän arvio potilaan tarvitsemasta suojasta. I.v.-immunoglobuliinihoidon tarvitsevat tuhkarokkoaltistuneet kutsutaan TYKS:sta käsin erikoissairaanhoitoon. Alle 16-vuotiaille i.v.-immunoglobuliini annetaan TYKS:n lastenklinikalla ja tätä vanhemmille aikuisten infektio-osastolla. Jos perusterveydenhuollon vastaanotolla tästä huolimatta todetaan i.v.-immunoglobuliinia tarvitseva potilas, lähetetään hänet TYKS:n päivystykseen ylläkuvatusti. Sairaalahygienia- ja infektiontorjuntayksikkö puh /10
7 LIITE 1. Kyselylomake tuhkarokkoepäilyssä Sairaalahygienia- ja infektiontorjuntayksikkö puh /10
8 Sairaalahygienia- ja infektiontorjuntayksikkö puh /10
9 Sairaalahygienia- ja infektiontorjuntayksikkö puh /10
10 LIITE 2. Kontaktinkartoituslomake. Täytetty lomake toimitetaan viipymättä potilaan kotikunnan terveyskeskuksen tartuntataudeista vastaavalle lääkärille SEKÄ VSSHP:n SHYG-yksikköön (fax ) TUHKAROKKOEPÄILYN KONTAKTINKARTOITUSLOMAKE Täyttäjän nimi Täyttäjän yhteystiedot Potilaan nimi HeTu Osoite Puhelin Sivu / Paikka (hoitolaitos) Tuhkarokkoepäilyn Pvm Tuhkarokkoepäilyn kellonaika Potilaan oletettu tartuttavuusaika Pvm Kontaktin kuvaus (koti, työpaikka, matka jne.) Lisätiedot (nimi, syntymäaika, tieto immuniteetista, matkatiedot jne.)
Tuhkarokkotapausten hoito ja torjunta VSSHP:ssa Tämä on toimenpideohje torjuntatoimista tuhkarokkotapausten yhteydessä Varsinais- Suomen sairaanhoitopiirin alueella. Tämä ohje perustuu THL:n suositukseen
Toimenpideohje torjuntatoimista tuhkarokkotapausten yhteydessä
Toimenpideohje torjuntatoimista tuhkarokkotapausten yhteydessä Varsinais-Suomen sairaanhoitopiirin alueella Sairaalahygienia- ja infektiontorjuntayksikkö Laadittu 10.7.2013 (Harri Marttila) 1 SISÄLLYSLUETTELO
Toimenpideohje torjuntatoimista tuhkarokkotapauksen yhteydessä
OHJAUS Toimenpideohje torjuntatoimista tuhkarokkotapauksen yhteydessä Terveyden ja hyvinvoinnin laitos PL 30 (Mannerheimintie 166) Puhelin: 029 524 6000 www.thl.fi 14 2017 Ohjaus 14/2017 Toimenpideohje
SUOSITUS Toimenpideohje torjuntatoimista tuhkarokkotapauksen yhteydessä Päivitetty 18.2.2016 Terveyden ja hyvinvoinnin laitos PL 30 (Mannerheimintie 166) 00271 Helsinki Puhelin: 020 610 6000 www.thl.fi
SUOSITUS Toimenpideohje torjuntatoimista tuhkarokkotapauksen yhteydessä Päivitetty 7.6.2011 Terveyden ja hyvinvoinnin laitos PL 30 (Mannerheimintie 166) 00271 Helsinki Puhelin: 020 610 6000 www.thl.fi
Tuhkarokko Suomessa kesällä 2017
Tuhkarokko Suomessa kesällä 2017 27.9.2017 Elina Seppälä 1 Sidonnaisuudet Ei sidonnaisuuksia 26.9.2017 Tuhkarokko Suomessa kesällä 2017 / Elina Seppälä 2 Esityksen sisältö Taustaa Mikä on tuhkarokko? Euroopan
Tuhkarokon paluu keväällä 2011
alkuperäistutkimus tieteessä Irja Davidkin FT, dosentti, erikoistutkija -torjunnan osasto, virologian yksikkö irja.davidkin@thl.fi Eeva Ruotsalainen LT, sisätautien ja infektiosairauksien erikoislääkäri
Kouvolan hepatiitti A epidemia (ko?) 10.3.2015 41. Valtakunnalliset sairaalahygieniapäivät Mariella. Jaana Palosara hygieniakoordinaattori
Kouvolan hepatiitti A epidemia (ko?) 10.3.2015 41. Valtakunnalliset sairaalahygieniapäivät Mariella Jaana Palosara hygieniakoordinaattori HEPATIITTI A Hepatiitti A viruksen (Pikornavirus) aiheuttama maksatulehdus
TUBERKULOOSIN TARTUNNANJÄLJITYKSEN UUSI OHJEISTUS EEVA RUOTSALAINEN INFEKTIOLÄÄKÄRI, APULAISYLILÄÄKÄRI HUS EPIDEMIOLOGINEN YKSIKKÖ
TUBERKULOOSIN TARTUNNANJÄLJITYKSEN UUSI OHJEISTUS EEVA RUOTSALAINEN INFEKTIOLÄÄKÄRI, APULAISYLILÄÄKÄRI 14.11.2017 HUS EPIDEMIOLOGINEN YKSIKKÖ SUOMEN JA HUS:N TUBERKULOOSIKATSAUS TB:N ILMAANTUVUUS / 100
TT-laki, tuberkuloosi ja tartunnanjäljitys
TT-laki, tuberkuloosi ja tartunnanjäljitys Dos. Hanna Soini THL, Terveysturvallisuusosasto 1 TB maailmassa 1/3 maailman väestöstä on infektoitunut Mycobacterium tuberculosis -bakteerilla 10,4 milj. uutta